
PROME MINISTER 


Cu 12 Parlamentario na fabor y 9 contra 


PRESUPUESTO SUPLETORIO 2024 A WORDO APROBA 


“Gobierno di Aruba tin e mandato pa haci e pagonan pa loke ta indexering, 
aumento di pension, aumento di onderstand entre otro” 


Diahuebs 27 di juni a continua e reunion 
publico pa trata Presupuesto Supletorio 
2024. Un presupuesto cu ta refleha 
un maneho financiero responsabel y 
transparencia maximo. Gabinite Wever- 
Croes ta poniendo finansas publico riba 
e caminda duradero y responsabel. 
Gobierno a ricibi hopi pregunta for di 
Parlamento y a tuma tempo pa contesta 
cada pregunta. 


Parlamento diahuebs atardi a aproba 
Presupuesto Supletorio 2024 cu 12 
Parlamentario na fabor y 9 contra y 
cu esaki tambe Gobierno di Aruba tin 
e mandato pa haci e pagonan pa loke 
ta indexering, aumento di pension, 


aumento di onderstand entre otro. 


Presupuesto Supletorio ta un ley cu ta wordo trata den 
Parlamento na unda cu Gobierno ta splica Parlamento motibo 
pa cua mester di e presupuesto aki, aunke cu ya nan a 
aproba e presupuesto pa e afia aki prome cu afia cuminsa, 
pero tin cosnan cu ta cambiando den e prome lunanan di 3 
pa cua motibo mester haya aprobacion di Parlamento pa un 
Presupuesto Supletorio. 


Prome Minister Evelyn Wever-Croes a indica cu anteriormente, 
den e gobernacion prome cu Gabinete Wever-Croes, e 
gobierno di Mike Eman tawata trata presupuesto supletorio te 
cu fin di afia solamente pa informa Parlamento kico tur tawata 
a cambionan cu ya nan a haci den nan maneho durante afia. 
Gabinete Wever-Croes ya desde principio di su gobernacion a 
cambia esaki y den un maneho prudente y transparente ta bin 
Parlamento cu e cambionan aki mita di aña y no warda te fin di 
afia, esaki pa di dos biaha den historia di pais Aruba. 


Ta di comprende, Prome Minister a expresa, cu ainda no ta tur 
hende ta costumbra cu esaki, sigur oposicion no ta comprende 
esaki ni con pa deal cu ne, mirando cu esaki ta wordo haci 
asina pa transparencia y pa duna Parlamento e posibilidad pa 
haci pregunta y aproba e direccion cu Gobierno ta bayendo 
den e maneho financiero di nos pais. 


Prome Minister a duna di conoce cu e cambionan aki ta bin debi 
cu economia a crece mas, mas entreda den caha di Gobierno 
y Gobierno a dicidi pa uza e placa aki pa mehora e forsa di 
compra di hopi sector den nos comunidad. 


“Mi ta gradici Parlamento pa aproba Presupuesto Supletorio 
2024. A conta cu aprobacion door di coalicion MEP/RAIZ y 
door di Parlamentario Independiento Rygond do Nacimento. 
Danki pa sostene esaki y para na banda di empleado y 
pensionadonan cu berdad a bay atras den nan forsa di compra. 
Awe nos ta bisa nan danki pa tur locual nan a haci pa Aruba. 
Y awo Aruba ta cuminsa duna bek”, Prome Minister a expresa. 

Prome Minister Evelyn Wever-Croes: 
Tanten cu Gabinete Wever-Croes ta den gobernacion, 


GOBIERNO LO SIGUI TRAHA NA BIENESTAR 
DI E PENSIONADONAN 


"Mi no por kita e daño haci na nos grandinan door di Mike Eman pero si mi 
lo bringa pa trece alivio pa cada un di nan" 


Durante e reunion publico den Parlamento diamars ultimo, 
Parlamentario Raymond Kamperveen a haci un pregunta 
na Prome Minister Evelyn Wever-Croes tocante Algemeen 
Pensioen Fonds Aruba (APFA), y e “gelijk bedrag” pa e 
pensionadonan. E mandatario a splica cu APFA ta un instituto 
cu a wordo separa di Gobierno pa evita influencia politico, y 
cu esaki Gobierno no tin nada mas di bisa den e organisacion. 
Esaki a wordo haci pa garantisa e continuidad y existencia di e 
fondo. Pa loke ta e suma di pensioen, APFA ta indexa esaki, si 
tin espacio financiero, a base di inflacion. 

Gobierno di Mike Eman a kita "gelijk bedrag di pensionadonan 
Prome Minister a indica cu desde cu el a drenta gobierno na 
2017, ela papia cu hopi di e pensionadonan, y cada un di nan 
ta expresa e dolor cu nan tin di a perde nan "gelijk bedrag", a 
consecuencia di e mal decision tuma pa e gobierno di Mike 
Eman. Na momento cu Gabinete Eman a tuma e decision 
di kita e "gelijk bedrag” di e pensionadonan, el a drenta 
Parlamento cu su votado y coordinadonan bisti cu un tshirt 
berde cu ta bisa "Danki Mike". Pues el a kita un entrada grandi 
di e pensionadonan, y manipula nan pa bis'e danki. 


Prome Minister a expresa cu loke ta mas sorprendente di e 
caso aki ta cu na momento cu esaki a pasa, ni e organisacion 
cu ta representa e pensionadonan, ni e pensionadonan mes, y 
tampoco Parlamentario Marisol Lopez-Tromp y Parlamentario 
Mervin Wyatt-Ras a protesta. Nan tur a sostene e decision aki, 
sin ningun remordimento di e dolor cu nan tabata causando 
esnan afecta. 

Prioridad di Gabinete Wever-Croes ta pa trece alivio pa e 
pensionadonan 

Na momento cu Gabinete Wever-Croes a drenta gobernacion, 

un di e prioridadnan tabata pa yuda e pensionadonan. Esaki a 
cambia na momento cu e pandemia a bin, na unda e prioridad 
a bira pa salba bida di hende y percura pa Aruba keda cabes 
riba awa, mirando cu e frontera a wordo cera. Unabes cu e 
frontera a habri, Gobierno mester a enfoca riba iniciativanan pa 
pone Aruba bek riba pia, casuando asina cu e pensionadonan 
a wordo un biaha mas poni un banda. Debi na e situacion aki, 
e pensionadonan a tuma e decision di bay corte pa bringa pa 
nan derecho, pero mirando e situacion financiero devastador 
cu pais Aruba tabata aden, hues a dicta na fabor di Gobierno. 


IniciativanandiGabineteWever-Croespayudaepensionadonan 
Prome Minister a expresa cu tanten cu e ta den Gobierno, y 
tin espacio financiero, e lo yuda e pensionadonan. Minister 
Dangui Oduber ya a hisa pension di biehes 4 biaha caba, y a 
baha varios biaha e tarifa di AZV pa e pensionadonan, Minister 
Ursell Arends ta trahando duro riba ciudo di nos grandinan, 
alocando 2.4 miyon pa SABA, y 2.5 miyon pa ‘Inloophuis’ 
Pasadia Pa Nos Grandinan. Minister Xiomara Maduro ta haci 
su maximo esfuerso pa cumpli cu e pensionadonan, bahando 
e peso di impuesto. Pa loke ta e peticion di Minister Glenbert 
Croes, pa yuda e pensionadonan cu kier sigui traha pero e 
peso di impuesto ta hunga un rol, tambe Gobierno ta buscando 
un solucion, y Gobierno tambe ta trahando riba un otro reforma 
pa pensionadonan cu lo wordo anuncia prome cu fin di afia 
2024. 

"Mi lo sigui traha na bienestar di tur e pensionadonan na Aruba. 
Mi no por kita e dafio haci na nan door di Mike Eman, y tur 
esnan cu a sostene e decision di kita e "gelijk bedrag", pero si 
mi lo bringa pa trece alivio pa cada un di nan", Prome Minister 
a expresa. یوی‎ 

Prome Minister Evelyn Wever-Croes: 
Como presidente di OCTA 
DI UN MANERA VIRTUAL, PROME MINISTER A 
PRESIDI E REUNION MINISTERIAL DI OCTA 
"Un biaha mas, Aruba su nomber ta wordo halsa riba nivel internacional" 


ANY 


Diahuebs ultimo a tuma luga un reunion ministerial di OCTA, 
cu ta e Associacion di Paisnan Ultramar cu tin un laso cu 
Europa, pero cu no ta keda den Europa. Como Presidente di 
e asociacion, Prome Minister Evelyn Wever-Croes a presidi e 
reunion, di un manera virtual, cu e 13 paisnan cu ta miembro 
di OCTA, cu ta Aruba, Boneiro, Corsou, French Polynesia, 
French Southern and Antarctic Lands (TAAF), Greenland, New 
Caledonia, Saba, St Barths, Sint Maarten, Sint Eustatius, y 
Saint Pierre and Miquelon, y Wallis and Futuna. 


Durante e reunion a trata e aspectonan financiero, debi cu tur 
afia mester aproba e cuentanan di e afia anterior, y mester 
adapta e presupuesto cu a wordo aproba comienso di aña, y a 
papia riba e diferente retonan cu cada pais, como isla chikito 
ta enfrenta. 


Prome Minister a expresa cu e reunion a bay den bon ambiente, 
na unda por a nota cu e islanan como miembro di OCTA, tin 
hopi confiansa den Aruba. Esaki sigur ta di gran importancia, 
mirando cu e aña aki, Aruba ta hunga un rol hopi importante, 
como e isla encarga di e presidencia di e asociacion. Otro 
aspecto importante ta e sosten cu Aruba ta hayando di e 
islanan ruman, Corsou, Boneiro, Sint Maarten, Sint Eustatius y 
Saba, pasobra como 6 pais uni bo ta logra hopi mas. Un biaha 
mas, Aruba su nomber ta wordo halsa, riba nivel internacional. 


e Inister Evelyn Vvever-Uro. 

Prome Minister Evelyn Wever-Croes: 


E siman benidero, Prome Minister Evelyn Wever-Croes lo ta 
presente na e acto ceremonial di traspaso di mando presidencial 
na Panama. E traspaso di poder entre e Presidente saliente, 
sefior Laurentino Cortizo y e Presidente nobo, sefior José Raul 
Mulino, lo tuma luga dialuna prome di juli. Prome Minister ta 
presencia e traspaso aki den nomber di Reino Hulandes y di 
Aruba hunto cu varios otro hefe di estado. 


Diadomingo anochi mes, despues cu e yega Panama, Prome 
Minister riba invitacion di Presidente saliente sefior Cortizo, lo 
asisti na e cena di despedida di su periodo como Presidente. 
Sefior Cortizo a bira e di 38 presidente di Panama na 2019. 


Manera costumber, probechando tambe di su biahe basta 
cortico na Panama, Prome Minister lo reuni dialuna anochi cu 
sector priva di Panama pa estrecha relacionnan mas ainda cu 
Panama y encurasha nan pa haci negoshi cu Aruba creando 
asina mas oportunidad pa desaroyo di nos pais. mm 

Prome Minister Evelyn Wever-Croes: 


LEERORKEST 5 SCHOOLS CONCERT A FIGURA 
550 MUCHA DEN CONCIERTO 


Musica ta un factor determinante den desaroyo y crecemento di un mucha 


Diabierna dia 28 di juni Prome Minister Evelyn Wever-Croes 
tawatin e placer di atende un bunita concierto di 550 mucha di 
scol basico. 


E Leerorkest 5 Schools Concert ta esun di mas grandi te awor 
y a tuma luga na Gloria Theatre unda un sala yen por a disfruta 
di un tremendo concierto di muchanan di 5 scol basico. E 
scolnan participante tawata Graf von Zinzendorf Basisschool, 
Prinses Amalia Basisschool, Colegio Laura Wernet Paskel, 
Aruba Adventist Academy y St. Paulus Basisschool. 


Musica ta un factor determinante den desaroyo y crecemento 
di un mucha. Muchanan cu ta sifia toca un instrument desde 
chikito, ta desaroya mas confiansa den nan mes. Asina nan lo 
tin e mesun confiansa ora di enfrenta otro tareanan, retonan y 
actividadnan den nan bida y logra loke nan propone. 


“Un proyecto sumamente bunita, unda bo ta wak muchanan 
cu talbes nunca a toca un instrument, ta haya a traves di e 
Leerorkest e posibilidad pa haci esaki. Mi ta hopi contento 
cu Gobierno di Aruba a haya e oportunidad pa contribui 
substancialmente cu fondo pa e bunita proyecto aki y tambe 
percura pa su continuidad. Indudablemente ora inculca den 
muchanan e amor pa musica, e ta resalta nan talento y 
confiansa, y esaki ta algo cu ta yuda nan mes pa nan futuro y ta 
yuda nos como pais. Pabien na Leerorkest, danki na e scolnan 
participante cu a traha duro riba e proyecto aki y un danki y 
pabien na e 550 muchanan”, Prome Minister a expresa. mm 

MINISTER 


Mill Arends 


MOCION DI AVP TA DEMOSTRA CU AVP NO A 
SINA SU LES Y TA SIGI CU SU FORMA DESCABEYA 
DI ANDA CU FONDONAN PUBLICO 


Durante tratamento di presupuesto supletorio fraccion di AVP 
a entrega un mocion den cual ta urgi Gobierno di Aruba pa 
aumenta reparatietoeslag y pensioen pa empleadonan di 
sector priva substancialmente cu un 50%. 


Pobreza den nos comunidad ta un punto di atencion serio. 
Nos tur ta di acuerdo cu mester haci tur posibel pa yuda 
frena y alivia esaki especialmente pa esnan financieramente 
vulnerabel. Entre nan nos adultonan mayor. Pero pobreza por 
ta e resultado tambe di uzo descabeya di fondonan publico. 
P'esev mas cu claro e pasonan cu wordo tuma mester ta den 
forma responsabel y sostenibel. 


Gobierno di Aruba ta para man habri pa tur idea y sugerencia, 
no obstante color of partido politico. Ariba exprecion hasi 
recientemente dor Sr. Eman, Minister Geoffrey Wever 
corectamente a pidi pidi conseho for di Social Verzekeringsbank 
(SVB). 


E resultadonan di conseho di SVb a ser comparti awe cu 
parlamento. E conseho di SVB ta demostra cu sr. Eman ta 
propone cosnan sin cu e ta puntra cuanto e ta costa y ken ta 
bay paga. Esaki ta nada nobo. Eman no a sifia su les y atrobe 
e ta propone pa haci gasto descabeya di fondonan publico. 


SVB a presenta 5 scenario y mpacto financiero cu esaki tin 
conforme e proposicion di sr. Eman. Conclusion di expertonan 
ta cu locual Eman ta propone ta impagable. Aruba no por paga 
esaki sin aumento substancial atrobe di debe y di e gastonan 
di interes. Aki ta sigi e montantenan correspondiente na e plan 
di Eman: 


* Scenario 1: Aumento di suma di pensioen cu 50% of 718 
florin via reparatietoeslag (landsbegroting) entrante 1 januari 
2025. E efecto financiero: un subida di 42.8 miyon na 2023 pa 
282.5 miyon den 2030: + 239.7 miyon florin. 


* Scenario 2: Aumento di suma di pensioen cu 359 florin 
entrante 2025 

Aumento di suma di pensioen cu 359 florin entrante 2028 via 
reparatietoeslag (Landsbegroting). E efecto financiero: un 
subida di 42.8 miyon na 2023 pa 282.5 miyon den 2030: + 


239.7 miyon florin. 


* Scenario 3: Aumento di suma di pensioen cu 50% of 718 
florin entrante 2025 

a base di aplica e inkomenstoets via reparatietoeslag 
(Landsbegroting). E efecto financiero: un subida di 42.8 miyon 
na 2023 pa 197.7 miyon den 2030: + 154.9 miyon florin. 


* Scenario 4: Aumento di suma di pensioen cu 359 florin 
entrante 2025 

Aumento di suma di pensioen cu 359 florin entrante 2028 

a base di aplica e inkomenstoets via reparatietoeslag 
(Landsbegroting): E efecto financiero: un subida di 42.8 miyon 
na 2023 pa 197.7 miyon den 2030: + 154.9 miyon florin. 


* Scenario 5: SVb lo financia e aumento via e ouderdomsfonds: 
E efecto den e scenario aki, SVb mes lo carga e gastonan 
di e aumento via e ouderdomsfonds unda SVb ta indica cu e 
reservanan lo caba ya na 2026. 


No por keda otro cu conclui cu Partido AVP y su lider Eman, 
ta trece sugerencianan dilanti cu ta crea impresionnan falso 
sin prome haci su huiswerk. Ta haci promesanan grandi pero 
sin cu a tuma tempo pa prepara un plan serio, concreto y 
realisabel. Esaki ta modus operandi di un politico tradicional cu 
ta hunga cu sentimento di pueblo cu promesa y plannan bashi 
y no sostenibel. Aruba por miho y no mester permiti e cosnan 
aki mas den e era cu nos ta bibando aden. Ta reta señor Eman 
pa duna su opinion publicamente riba e analisis aki. mm 

Minister Ursell Arends: 


Minister Ursell Arends ta orguyoso pa informa comunidad cu 
un suma di 4,9 miyon florin adicional a ser aloca pa asuntonan 
di Adulto Mayor. 


Na 2021 (prome cu COVID-19), e suma total di subsidio pa 
Adulto Mayor a wordo fiha na 23.2 miyon florin. Durante e 
periodo di COVID-19 a haci un recorte di di 12,6% den e subsidio 
pa Adulto Mayor. Cu e presupuesto supletorio a coregi esaki cu 
un suma di 2.5 miyon florin. Gobierno a aloca 2.4 miyon extra 
pa dagverblijf y inloophuizen pa Adulto Mayor. Pues pronto e 
proyecto di PASADIA lo inicia primitiendo di trece cambionan 
grandi den e bienestar di nos Adulto Mayor. 


E vision di Minsiter Arends ta pa e Adulto Mayor keda biba 
mas largo posibel na cas. E proyecto di PASADIA ta dirigi 
specificamente ariba e grupo di Adulto Mayor vulnerabel cu ta 
biba na cas ainda. E meta di e projecto ta pa envolvi diferente 
profesional cu ta traha den e sector di cuido pa nos Adultonan 
Mayor. Ta importante pa reforsa e cuido na cas pa finalmete 
trece un alivo den e problema di scarcedad di cama den casnan 
di cuido. 


E ta di suma importancia pa establece suficiente PASADIA den 
tur districto na Aruba. Den luna di juli e prome 2 PASADIA 
ta habri pa asina trece un alivio pa e situacion di cuido pa 

e Adultonan Mayor cu ta bibando na cas. 
solamente dirigi ariba e Adulto Mayor pero tambe ta un ayudo 


PASADIA no ta 


pa e cuido informal (mantelzorg). E mantelzorger tin un rol 
importante pa e Adulto Mayor vulnerabel cu ta biba na cas. Pa 
es motibo Minister Arends pone atencion ariba e alivio di cuido 
na cas. 


Un otro topico importante cu a ser adresa durante e tratamento 
di presupuesto ta e tema di abuso di nos Adultonan Mayor. 
Minister Arends a splica cu lo tuma e prome pasonan pa inicia 
un Meldpunt contra abuso di Adulto mayor. Esaki lo wordo 
maneha pa Departamento pa Asuntonan pa Adulto Mayor 
(Directie Ouderenzaken). 


Alavez lo cuminsa cu e preparacion di e legislacion pa un 
Meldput pa Adulto Mayor. Pa esaki lo uza e modelo di meldpunt 
pa mucha. Pa inicia e proceso aki Minister Arends ta bay 
institui un Grupo di trabou cu ta consiti di profesional for di e 
sector di cuido pa Adulto Mayor y husticia cu tin como tarea pa 
guia henter e trayecto aki. Na Departamento pa Asuntonan pa 
Adulto Mayor tin un Helpdesk pa duna guia na e Adulto Mayor. 


Ministerio di Asuntonan di Adulto Mayor ta satisfecho cu e 
pasonan cu ta wordo concretisa pa asina mehora e cuido y 
bienestar di nos grandinan. 89 

MINISTER 


MINISTER XIOMARA MADURO TA PRESENTA UN 
PROGRAMA INFORMATIVO TOCANTE HISTORIA DI 
'SCLAVITUD CORA’ NA ARUBA 


En conexion cu dia 1 di juli, Dia di Emancipacion di Sclavitud 

Dia 1 di juli 1863 ta Dia di Emancipacion di sclavitud, e dia 


aki nos ta recorda cu 161 afia pasa Hulanda a aboli sclavitud 
legalmente den colonianan di Antias Hulandes y Surnam. 


Minister di Cultura ta enfatisa cu Aruba tambe tin su historia di 
sclavitud, un historia unico cu ta diferente compara cu e otro 
islanan den region Caribe. Banda di e catibonan di Africa cu a 
wordo treci for di Corsou cu a bin biba aki y a mescla bou di e 
poblacion indigena. 


Den e programa aki sr. Luc Alofs, antropologo cultural y 


historiado lo bin comparti informacion tocante e historia di 
locual nos ta yama ‘sclavitud cora’, aunke no tabata un forma 
di sclavitud legal. 


Minister di Cultura ta enfatisa cu ta masha importante pa nos 
conoce nos historia pa compronde nos presente y sa con pa 
prepara pa un miho futuro. Minister Xiomara Maduro ta extende 
un invitacion pa wak e programa Historia di ‘sclavitud cora’ na 
Aruba cu lo pasa dialuna dia 1 di juli na Telearuba Canal 13 pa 
5.30 di atardi, na Canal 23 pa 7'or di anochi y na Diario TV pa 
8.30 di anochi. mm 

Durante debate publico riba Presupuesto Supletorio 2024: 


MARISOL KIER TROCE PALABRANAN DI VAN 
HUFFELEN PA PURBA DESPRESTIGIA MINISTER DI 
FINANSA DI ARUBA 


Minister Maduro a bolbe benta e mascarada di Marisol abou 


e E Á  -— 


Financieel toezicht Aruba 


Durante tratamento di Presupuesto Supletorio 
2024, Parlamentario Marisol a busca tur manera 
pa por purba desprestigia Minister Maduro di 
Finansa. Den su afan Marisol a hinca hasta 
Secretario di Estado Hulandes Van Huffelen den 
wega. Marisol a recuri na troce e palabranan cu 
Van Huffelen a expresa den Tweede Kamer riba 
e raport 'Beleidsevaluatie Protocollen Aruba- 
Nederland,' bisando cu e maneho financiero di 
Minister Maduro ta deficiente. 


Cu emesun raport di experto aki den man, Minister 
Maduro un biaha mas a benta e mascarada di 
Marisol e Lider di MAS abou. Ningun caminda 
den e raport ta wordo bisa cu Minister Maduro 
di Finansa su maneho financiero ta deficiente. 
Secretario di Estado Van Huffelen tampoco a 
expresa esaki den su carta of splicacion di e 


raport na Tweede Kamer. Tur a documentonan aki ta publico y 
tur hende y mira pa nan mes con Marisol ta gafia. 


Minister Maduro ta lamenta cu Marisol kende tin mas di 30 afia 
den politica ta bolbe recuri na e politica di dinosaurio di manipula, 
gaña, mal informa y critica sin ningun contenido educativo of 
informativo pa Pueblo di Aruba. Esaki ta simplemente otro 
muestra di e politica di 'nul komma nul' di contenido di Marisol 
Tromp. 


Beleidsevaluatie Protocollen 
Aruba-Nederland 


Onderzoek naar de doeltreffendheid en doelmatigheid van de Proto- 
collen Aruba-Nederland als beleidsinstrument van artikel 5 van de 
begroting van het directoraat-generaal Koninkrijksrelaties 


Eindrapport 


29-2-2024 


Koert van Buiren, Martijn Mak, Matthijs Gerritsen, Kaan Bronkhorst, Michiel Bijlsma (SEO), Jakob de Haan (RUG) 


Economisch 
Bureau 
I Ministerie van Binnenlandse Zaken en 
Koninkrijksrelaties 


Amsterdam 


onderzoek | advies | interim-mana: gement 

Minister Maduro durante debate publico riba Presupuesto Supletorio 2024: 


CRITICA MESTER EDUCA Y NO MALINFORMA 
PUEBLO 


Falta di conocemento di finansa publico cerca Parlamentarionan di 
oposicion ta preocupante 

Parlamento di Aruba a trata e prome Presupuesto Supletorio 
pa afia 2024 v Minister Maduro di Finansa tabata presente 
pa asina por a contesta pregunta v duna splicacion amplio 
riba e Presupuesto di Pais Aruba cu ta e lev mas importante 
cu ta wordo trata den un afia presupuestario. Manera por 
spera di Parlamentarionan di oposicion, nan a haci hopi 
pregunta y remarke. Sinembargo locual a resalta durante e 
debate publico ta e falta di conocemento di finansa publico 
cerca Parlamentarionan di oposicion, algo cu sigur ta hopi 
preocupante, ya cu hasta den nan critica, nan tin e deber di 
por educa y no mal informa Pueblo. 


DOS MAL EHEMPEL 

Minister Maduro den su disertacion durante e debate publico 
a amplia riba e preocupacion aki, dunando dos ehempel di 
critica cu a wordo lansa pa Parlamentarionan Miguel Mansur 
y Gerlien Croes. Tur dos Parlamentario ta gusta lansa critica 
riba e maneho financiero di Minister di Finansa, pero tur dos 
a mustra un falta di conocemento grandi pa locual ta finansa 
publico cu ta e base necesario pa por compronde kico e ley di 
mas importante den un afia presupuestario ta trata cune. 


CUENTA ANUAL NO TA CUENTA NACIONAL 
Parlamentario Miguel ta critica cu tin retraso den compila 
Cuenta Anual di Pais Aruba y ta recuri den su critica na un 


observacion haci pa IMF riba Cuentanan Nacional di Aruba 
di afia 2018. Den su critica e Parlamentario ta compara appel 
cu peer, ya cu un Cuenta Anual no ta mescos cu un Cuenta 
Nacional. Ademas e fayo cu IMF a sefiala riba cifranan di 
Cuenta Nacional, a wordo soluciona caba cu yudansa tecnico 
di IMF via CARTAC na afia 2020 y 2021. Ta informacion cu ta 
conoci y cu Departamento Economico den nan ultimo raport di 
pronostico economico, ta splica riba dje. Pues ta lamentabel 
cu Miguel no sa cu tin un diferencia entre Cuenta Anual y 
Cuenta Nacional y cu e no ta haci esfuerso pa lesa raportnan 
pa por informa su mes bon prome cu lansa critica riba Minister 
Maduro den bashi y de paso malinforma Pueblo. 


CAFT, IMF Y COMPANIA DI RATING NO TA HACI MESUN 
TRABOU 

Parlamentario Gerlien Croes ta otro mas cu ta critica Minister 
Maduro den bashi. Segun Gerlien, Minister Maduro ta gasta 
placa di Pueblo buscando yen instancia pa mustra cu su trabou 
ta bon, siendo cu tin CAFT caba y esey ta haci mesun trabou 
cu IMF y compania di rating. Ta bisto cu Gerlien no sa cu CAFT, 
IMF y compania di rating no ta haci mesun trabou. CAFT ta 
haci supervision financiero basa riba Ley di LAFT, na unda ta 
controla si e Presupuesto di Aruba ta cumpli cu e normanan 
ancra den dicho ley. IMF ta haci evaluacion financiero y 
economico di Pais Aruba y ta mira hopi mas informacion cu 
solamente un presupuesto. Compania di rating ta evalua si 
Aruba lo por paga bek e fondonan cu inversionistanan ta inverti 
na nos Pais, nan ta midi Aruba su credibilidad financiero. Pues 
cada instancia ta haci un trabou diferente cu ta necesario pa 
por haya un bon bista di e situacion financiero, economico y 
credibildad financiero di Aruba. Como parlamentario esaki ta 
informacion basico cu bo mester sa di finansa publico. Sigur 
si bo kier ta manera Gerlien cu ta gusta critica, haci chercha 
y lansa pregunta den tono grosero pa cuestiona e trabou di 
Minister Maduro di Finansa, bo mester percura pa ta bon 
informa y cu bo critica educa y no malinforma. 


CRITICA MESTER EDUCA Y NO MALINFORMA 

E ta hopi importante pa nos Parlamentarionan cu kier critica 
e maneho financiero di Aruba, educa nan mes riba e materia 
di finansa publico. Sigur Parlamentarionan di oposicion cu ta 
haci nan trabou di cuestiona, mester percura pa nan critica 
yuda educa y no malinforma Pueblo riba e materia complica 
di finansa publico, cu ta e base pa compronde e contenido y e 
importancia di, entre otro, un Presupuesto di Pais Aruba. 

MINISTER 


Pa algun luna a organisa e Mision Comercial pa Surinam. 24 
di Juni ultimo Minister Wever cu su delegacion consistiendo di 
Camara di Comercio, Departamento di Asuntonan Economico, 
ATIA y un total di 13 comerciante a sali rumbo pa Surinam. Un 
viahe cu un programa intensivo unda cu Minister Wever a topa 
cu Presidente di Surinam Sr. Santokhi pero tambe cu Minister 
di Economia, Minister di Transporte y Minister di Agricultura pa 
asina fortalese e laso nan comercial entre Aruba y Surinam. 
Durante e mision aki e comerciantenan a haya oportunidad pa 
topa cu comerciante nan di Surinam pa asina crea laso nan cu 
e negoshinan. 


Pa culmina e mision aki Embahador di Reino Hulandes na 
Surinam Sr. Walter Oosterbos a organisa un network event na 
su recidencia. Aki Embahador a expresa su orguyo di por bira 
con Aruba y Surinam ta sondea activamente posiblidadnan y 
oportunidadnan den beneficio di ambos pais. Embahador Sr. 
Oosterbos durante su discurso a enfatisa cu e tey tambe pa 
Aruba ya cu e ta Embahador di Reino Hulandes y no solamente 
di Hulanda, pues cu e tey pa juda Aruba y su empresarionan 
tambe. Embahador Sr. Oosterbos a invita hopi comerciante di 
Surinam na su residencia pa asina nan por a network cu e 
delegacion di Aruba. 


“Mita hopi agradicido na e coperacion cu nos aricibi na Surinam,” 
Minister Wever a cuminsa ta bisa, “Nos a haya oportunidad di 
por a papia cu diferente stakeholders y mandatarionan den e 
corto tempo cu nos tabata na Surinam pa asina haci e prome 
stapnan pa sondea posiblidad y oportunidadnan pa haci 
lasonan comercial nan mas estrecho entre Aruba y Surinam. 
Nos delegacion a wordo realmente bon ricibi y trata na Surinam 
y mi ta kere nos tur cu a participa na e mission comercial aki a 
keda satisfecho. Awo e trabow ta cuminsa.” 


Minister Wever ta gradici Departamento di Asuntonan 
Economico, Camara di Comercio y ATIA pa organisa y uni den 
e mission comercial y tambe tur comerciante cu a compana nos 
durante e mission comercial. Di e forma aki nos ta demonstra 
cu hecho cu ora Gobierno traha hunto cu sector priva nos ta 
para mucho mas fuerte. mm 

MINISTER 


Cres 


FQUITACION NA PUERTO RICO HOPI EXITO 
E “fundraising event” a tuma luga na Centro di Bario Dakota 


Diasabra ultimo, Minister Endy Croes acompafia pa su kerida 
esposa Dilailah Croes — Odor y nieto Kay a bishita Centro di 


Bario Dakota pa desea e 6 atletanan cu ta saliendo pa Puerto 
Rico pa competi den XIV Mundial di Equitacion hopi exito. Sj NTON ISA 
Tambe e mandatario di Deporte a presencia e bunita show di e 


cabayistanan Mia Rose Tromp y Zaria de Groot cu a duna un 
excelente presentacion demostrando nan talento den cuadro 
di nan preparacion pa e mudial cu ta tuma luga di 18 pa 21 di 
juli proximo. 


CONFERENCIA DI PRENSA 


E tabata un evento pa recauda fondo pa e cabayistanan cu DI GOBIERNO DI ARU BA 


lo representa Aruba na Puerto Rico. Esnan presente por a 
gosa di un atardi ameno. Pa conclui, Minister Endy Croes ta 
gradici Oganisacion Caballista Arubano (OCA), mayor y tur 
cu ta sostene e hobennan den nan disciplina faborito. Alabes, 
e mandatario di Deporte ta desea e atletanan hopi exito na 


Humacao, Puerto Rico. Cu deseo, dedicacion, determinacion DIALUNA Y DIAHUEBS | 10:00 AM 


y disciplina ta logra! È 


Gabinete Wever-Croes 

Prome Minister Evelyn Wever-Croes: 
Bou invitacion di Minister di Naturalesa Ursell Arends 


MINISTERNAN A ATENDE UN REUNION RIBA 
CAMBIO CLIMATICO 


Aruba ya ta sintiendo efecto di e Cambio Climatico y mester ta prepara p'e 


Diabierna mainta 28 di juni, Prome Minister Evelyn Wever-Croes 
hunto cu Conseho di Minister a bin hunto na La Cabana Beach 
Resort bou di invitacion di Minister di Naturalesa, Ursell Arends 
pa dialoga riba e Cambio Climatico y su efectonan pa Aruba. 
Presente tambe tawata algun director di Departamentonan di 
Gobierno. 


Durante e reunion aki, Prome Minister a duna di conoce cu e 
Cambio Climatico ta algo cu ta afecta Aruba pa basta tempo 
caba. Mundo henter ta papia di e efectonan di Cambio Climatico 
pero na Aruba no ta solamente papia di dj'e pero ya ta mira y 
sinti e efectonan. Pa e motibo aki e ministernan a reuni bou 
invitacion di Minister di Naturalesa, Ursell Arends pa papia cu 
e comision nacional (NCRC) cu ta atende cu esaki pa Aruba. 


E mainta aki Conseho Nacional di Resilencia Climatico of 
National Climate Resilience Council (NCRC), y e expertonan 
di exterior a debati riba cada punto di importancia di e Cambio 
Climatico pa Aruba. Ta un echo cuAruba su clima ta cambiando. 
Por sinti cu ta mas calor, ta keda largo sin yobe y ora awa yobe 
e ta yobe duro ocasionando dafionan na nos infrastructura y 
na propiedad di nos ciudadanonan. 


Un echo pa pone bon atencion na dj'e tambe ta cu e nivel di 
lama ta subiendo. Tin algun staca den lama cerca di e beachnan 
cu ya ta hopi leu di e beach caba indicando e incremento den 
e nivel di lama. Asina tin diferente señal cu Aruba ta sintiendo 
e efecto di e Cambio Climatico. 


Prome Minister ta indica cu e echo principal ta e manera pa 
atende cu e fenomeno aki. Mundialmente a dicidi cu mester 
adapta plannan di energia, transiciona na energia limpi, pa 
evita cu e impacto di e Cambio Climatico ta bira aun mas fuerte. 
Aruba ya ta trahando y lo cumpli cu esaki, pero ta depende 
tambe di paisnan grandi cu hustamente ta esunnan cu mas 
efecto tin riba e planeta. Como sea, Aruba mester ta prepara 
pa e impacto y esey ta cu e plannan di adaptacion di clima, 
(climate adaptation) y e mitigacion (climate mitigation). 


“Mi ta gradici Minister Ursell Arends cu a tuma e iniciativa 
aki. A lanta e comision aki den Conseho di Minister y tin dos 
aña trahando riba dj'e. Mi ta gradici tambe esnan di Simpson 
Institute cu ta trahando riba un risk assessment cu yama 
CORVI (Climate and Ocean Risk Vulnerability Index) y asina 
yuda nos trece na lus di dia e riesgonan pa Aruba. E Cambio 
Climatico ta algo cu nos tur mester ta prepara p'e y tambe 
mester traha riba conscientisacion pa cada ciudadano di nos 
pais compronde kico esaki ta, kico lo bira e efectonan di esaki 
na Aruba y rond mundo. E importante ta pa Aruba ta bon 
prepara pa esaki y esey Gobierno ta trahando duro riba dj'e”, 
Prome Minister a remarca. 25 

STUDIANTENAN DI OGM DI BISHITA CERCA 


MINISTER PLENIPOTENCIARIO NA WASHINGTON DC 


Recientemente Minister Plenipotenciario 
na Merca, sra. Zulema Dabian-Erasmus, 
a ricibi bishita di un grupo di 17 studiante 
di Universidad di Aruba. E studiantenan 
cu a wordo acompaña dor di 4 docente di 
Universidad di Aruba a pasa ful un atardi na 
Embahada di Reino na Washington DC y a 
haya un bon bista dietrabow die representante 
di Aruba na Merca. Ademas di esaki, Minister 
Plenipotenciario a invita algun coleganan di | 
embahada pa elabora riba otro topiconan 
relevante pa e studiantenan di Organization, 
Governance and Management. Asina un otro 7 
colega na Embahada procedente di Corsow, | 

Sra. Julieta Reyes, a elabora con e ta dirigi un ٠۰ 


comision pa sigura cu diversidad y inclusion 
ta wordo considera dor di cada empleado na ja 
Embahada. Banda di esaki otro coleganan a | 
elabora riba e temanan politico cu ta domina 
e trabownan na embahada y tambe riba 
diplomacia cultural, cu ta un manera cu un 
pais ta usa pa influencia e opinion publico 
mundial pa cu su pais. 


Hunto cu sra. Maureen Bunyan, un reportero 
conoci na Washington DC di descendencia 
Arubiano, Minister Plenipotenciario tambe 
a organiza un sesion di the Netherlands- 
American Foundation pa brinda informacion 
riba diferente beca pa studiantenan di 
nacionalidad Hulandes pa studia y stage 
na Merca. Tiffanie Oduber, un profesional 
Arubiano na Washington DC, ta un recipiente 
di un di e becanan aki y a elabora e atardi aki 
riba su bida profesional na Washington DC. 


E bishita di e studiantenan di Universidad di Aruba na 
Embahada di Reino ta forma parti di un programa mas extenso 
na Washington DC. E studiantenan cu ta den nan di dos y 
di tres aña na Organization, Governance and Management 
na Universidad di Aruba tabata tin un programa hopi pisa na 
Washington DC. 


Den un calor intenso, e studiantenan a move den cada skina di 
Washington DC pa bishita institucionnan manera Worldbank, 
Organization of American States (naunda tin tambe un 
profesional Arubiano trahando), Inter-American Development 
Bank, American Enterprise Institute, Center for American 
Progress, Capitol Hill, US Supreme Court y Center for Strategic 
and International Studies pa asina compronde e institucionnan 
democratico, e mundo diplomatico y  organizacionnan 


internacional. Dor di diferente bishita y presentacionnan e 
studiantenan a conoce den practica kico ta gobernanza y 
con e ta afecta e studiante hasta te na Aruba. Ademas cada 
presentacion a pone atencion riba oportunidadnan di stage y 
trabow na Washington DC. Banda di e bishitanan na diferente 
institucion, tambe a inclui e componente di educacion y 
cultura pa asina haya un bista completo di e bunita ciudad di 
Washington DC. 


E bishita di e studiante di OGM a wordo realiza dor di un 
preparacion extenso di parti di Nurianne Arias-Helder y Thais 
Franken di Universidad di Aruba. Desde februari 2024 a reuni 
semanalmente cu Minister Plenipotenciario y Maureen Bunyan 
pa asina brinda e studiantenan un bishita exitoso. Sra. Zulema 
Dabian-Erasmus ta desea e studiantenan hopi exito cu nan 
estudio y ta look forward pa e siguiente bishita. MN 


Gabinete Wever-Croes 


Pa cada ciudadano di nos pais, Arte di Muraya 
na San Nicolas ta un recordatorio, cu hunto nos 
por cambia e ordinario den algo extraordinario. 
Laga nos admira e artenan aki cu curasonnan 
habri, permitiendo e beyesa di e murayanan 
activa nos imaginacion y inspira nos pa crea un 
pais mas colorido, bunita y conecta. 


2024 


ANA DI STABILIDAD Y PROSPERIDAD 


